text: Tað bleiv spenningur til síðsta bríksl, tá U18-manslandsliðið hjá Føroyum í morgun spældi móti Makedonia í EM-kappingini, sum í hesum døgum er í Georgia.
text: #000000
text: Føroyar byrjaðu væl og løgdu seg á odda við tveimum málum og hildu leiðsluna fyrstu 20 minuttirnar. Tá kom vend í og Makedonia legði seg á odda 12-11 og dró frá. Makedonia fekk tvey brotskøst, sum Pauli Jacobsen í føroyska málinum vardi fyri, men føroysku spælararnir vóru ov seinir av samla upp. Makedonar fangaðu bóltin aftur og skoraðu. Støðan versnaði, tá Føroyar fingu tvær útvísingar. Við fimm móti sjey monnum, gjørdist støðan 16-12 til Makedonia.
text: #000001
text: Nú skuldi nógv til, og ábendingar vóru um, at nú var farið. Men ídnu og evnaríku føroysku leikararnir prógvaðu sítt dirvi.
text: #000002
text: Við nøkrum framúr bjargingum frá Paula Jacobsen og við góðum kontraspæli, eydnaðist tað Føroyum at heinta øll fýra málini innaftur eftir bara hálvantriðja minutt. Síðsta málið til hálvleiksstøðuna 16-16 skeyt Hákun Vest av Teigum í síðsta sekundi og føroysku dreingirnir fóru við uppreistari pannu í skiftingarrúmið at fáa góð ráð frá venjaranum, Birgiri Hansen.
text: #000003
text: Seinni hálvleikur var óvanliga spennandi. Liðini fylgdust allatíðina, sum oftast vóru Føroyar omaná við einum máli. Føroyar spældu góðan álopshondbólt, men tað haltaði nakað í verjuni, men ferð eftir ferð tók Pauli Jacobsen millum føroysku stengurnar skotini.
text: #000004
text: Í síðsta minutti javnaði Makedonia til 29-29 og Føroyar fóru í álop. Spælt var inn á strikuna og dømt var brotskast til Føroyar. Dánjal Ragnarson varð settur at skjóta, men hann misnýtti. Makedonia fór í álop, tá bara átta sekund vóru eftir, og tað sum ikki skuldi henda, hendi. Makedonia, sum hevði ein mann í yvirtali, spældi til ein frían høgravong sum skoraði og tryggjaði Makedonia sigurin.
text: #000005
text: Tað var sum vera man nakrir ógvuliga vónbrotnir dreingir eftir dystin, sum Føroyar uttan iva hevði uppiborið at vunnið.
text: #000006
text: Hesar 16 møta Svøríki og Íslandi
text: #000009